
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αγιάς του Νομού Λάρισας. 

2 

Λειτουργία Παραρτήματος Νηπιαγωγείου για το 
έτος 2018-2019. 

3 

Δωρεάν παραχώρηση κατά χρήση ακινήτου στον 
Οργανισμό Βρεφονηπιακής, Παιδικής και οικογε¬ 
νειακής μέριμνας (Ο.ΒΡΕ.Π.Ο.Μ) του Δήμου Θεσ¬ 
σαλονίκης για τη στέγαση Δημοτικού παιδικού 
Σταθμού. 

4 

Έγκριση της 661/2018 απόφασης Δημοτικού Συμ¬ 
βουλίου Δήμου Βόλου, περί μονοδρόμησης της 
οδού Θαλής από Κ. Καρτάλη έως Ελ. Βενιζέλου 
του Δ. Βόλου. 

5 

Καθιέρωση της υπερωριακής εργασίας για το Ιο 
εξάμηνο του έτους 2019 για την υλοποίηση του 
εγκεκριμένου έργου «ΟΒΕΕΝΡΟΙΝΤ-ΜΟΒ: Λει¬ 
τουργία Κινητού Πράσινου Σημείου στη διασυνο¬ 
ριακή περιοχή Ελλάδας - Αλβανίας και ενίσχυση 
των δράσεων πρόληψης και ανακύκλωσης» και 
ακρωνύμιο :"ΟΒΕΕΝΡΟΙΝΤ-ΜΟΒ"». 

6 

Έγκριση υπερωριακής - απογευματινής απασχόλη¬ 
σης προσωπικού του Οργανισμού Κοινωνικής Μέ¬ 
ριμνας και Παιδείας, για το Α' εξάμηνο έτους 2019. 


ΑΠΟΦΑΣΕΙΣ 

Αριθμ.ΖΙ 7203458 (1) 

Καθορισμός θέσεων πρακτικής άσκησης φοιτη¬ 
τών Τ.Ε.Ι. στο Δήμο Αγιάς του Νομού Λάρισας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΠΑΙΔΕΙΑΣ ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τα εδάφια β, γ, δ της παρ. 1 του άρθρου 12 του ν. 
1351/1983 (ΦΕΚ Α'56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις», όπως τροπο¬ 
ποιήθηκε και ισχύει. 


2. Την παρ. 4 του άρθρου 11 του ν. 2327/1995 (ΦΕΚ 
Α' 156) «Εθνικό Συμβούλιο Παιδείας, ρύθμιση θεμάτων 
έρευνας παιδείας και μετεκπαίδευσης εκπαιδευτικών 
και άλλες διατάξεις», όπως τροποποιήθηκε και ισχύει. 

3. Τα άρθρα 20, 24, 66 και 77 του ν. 4270/2014 (ΦΕΚ 
143 Α') «Αρχές δημοσιονομικής διαχείρισης και εποπτεί- 
ας (ενσωμάτωση της Οδηγίας 2011/85/ΕΕ) - δημόσιο 
λογιστικό και άλλες διατάξεις.», ως ισχύουν. 

4. Την παρ. 10 του αρ. 15 του ν. 3232/2004 (ΦΕΚ 48 Α') 
«Θέματα κοινωνικής ασφάλισης και άλλες διατάξεις». 

5. Το στοιχείο β της παρ. 1 του άρθρου 36 του ν. 
4009/2011 (ΦΕΚ 195 Α') «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
ανωτάτων εκπαιδευτικών ιδρυμάτων». 

6. Το άρθρο 40 του ν. 849/1978 (ΦΕΚ 232 Α'), όπως 
συμπληρώθηκε με το άρθρο 8 του ν. 2129/1993 (ΦΕΚ 
57 Α') και ισχύει. 

7. Την παρ. 1 του άρθρου 2 του π.δ.174/1985 (ΦΕΚ 59 
Α') «Άσκηση στο επάγγελμα των σπουδαστών των Τε¬ 
χνολογικών Εκπαιδευτικών Ιδρυμάτων (Τ.Ε.Ι.)». 

8. Το άρθρο 90 του π.δ. 63/2005 (ΦΕΚ 98 Α') «Κώδικας Νο¬ 
μοθεσίας για την Κυβέρνηση και τα κυβερνητικά όργανα». 

9. Το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού καιΤουρισμού». 

ΙΟ.Τοπ.δ. 18/2018 (ΦΕΚ31 Α') «Οργανισμός Υπουργεί¬ 
ου Παιδείας και Θρησκευμάτων», όπως ισχύει. 

11. Το Το π.δ. 141/2017 (ΦΕΚ 180 Α') «Οργανισμός 
Υπουργείου Εσωτερικών», όπως ισχύει. 

12. Το π.δ. 80/2016 (ΦΕΚ 145 Α') «Ανάληψη υποχρεώ¬ 
σεων από τους Διατάκτες», ως ισχύει. 

13. Το π.δ. 123/2016 (ΦΕΚ 208 Α') «Ανασύσταση και 
μετονομασία.... Υπουργείων Εσωτερικών και Διοικητικής 
Ανασυγκρότησης, Οικονομίας, Ανάπτυξης καιΤουρισμού 
και Υποδομών, Μεταφορών και Δικτύων». 

14. Το π.δ. 125/2016 (ΦΕΚ 210 Α') «Διορισμός, Υπουρ¬ 
γών, Αναπληρωτών Υπουργών και Υφυπουργών». 

15. Το π.δ. 88/2018 (160 Α') «Διορισμός Υπουργών, 
Αναπληρωτών Υπουργών και Υφυπουργών». 

16. Την αριθμ. Υ29/8-10-2015 (ΦΕΚ 2168 Β') απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

17. Τη με αρ. Ε5/1258/86 (ΦΕΚ 133 Β') «Ορισμός απο¬ 
ζημίωσης ασκουμένων στο επάγγελμα σπουδαστών της 
τριτοβάθμιας τεχνικής και επαγγελματικής εκπαίδευ¬ 
σης» κοινή υπουργική απόφαση, όπως τροποποιήθηκε 
με τις με αρ. 2040776/4589/0022/94 (ΦΕΚ 502 Β') και 

2025805/2917/0022/93 (ΦΕΚ 307 Β') κοινή υπουργική 
απόφαση. 

18. Τη με αρ. Ε5/1303/03-03-1986 (ΦΕΚ 168 Β') κοινή 
υπουργική απόφαση «Ασφάλιση σπουδαστώνΤ.Ε.Ι. κατά 
τη διάρκεια της πρακτικής τους άσκησης». 

19. Τη με αρ. Α42/5/2008 εγκύκλιο του ΙΚΑ«Νέα όρια 
ημερησίων μισθών και νέα τεκμαρτά ημερομίσθια των 
ασφαλιστικών κλάσεων». 

20. Τη με αριθμό 89/2018 απόφαση του Δημοτικού 
Συμβουλίου του Δήμου Αγιάς του Νομού Λάρισας. 

21. Τη μεαρ. πρωτ. 4279/31 -05-2018 απόφαση ανάλη¬ 
ψης υποχρέωσης του Δήμου Αγιάς του Νομού Λάρισας 
για τη δέσμευση της οικονομικής πίστωσης. 

22. Τη με αρ. πρωτ. 4059/29-05-2018 Βεβαίωση του 
Δήμου Αγιάς του Νομού Λάρισας για τη δέσμευση της 
οικονομικής πίστωσης. 

23. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Δήμου Αγιάς 
του Νομού Λάρισας, ύψους 186,19 ευρώ για το οικονο¬ 
μικό έτος 2018 και 2.234,28 ευρώ περίπου για καθένα 
από τα πέντε επόμενα οικονομικά έτη (Κ.Α.Ε. 10.6041.01 
και 10.6054.01). 

24. Τη με αριθμό πρωτ. ΓΔΟΤΑΑΠ/57/2018 εισήγηση 
της ΓΔΟΤΑΑΠ του Υπουργείου Εσωτερικών, σύμφωνα με 
το άρθρο 24 του ν. 4270/2014 (ΦΕΚ 143 Α'), ως ισχύει, 
αποφασίζουμε 

Καθορίζουμε μία (01) θέση πρακτικής άσκησης φοιτητών 
Τ.Ε.Ι., ανά εξάμηνο, με δυνατότητα συμμετοχής όλων των ει¬ 
δικοτήτων, στο Δήμο Αγιάς του Νομού Λάρισας. Η πρακτική 
άσκηση των φοιτητών Τ.Ε.Ι. για τον ανωτέρω Δήμο πραγ¬ 
ματοποιείται για ένα εξάμηνο αρχίζοντας από 01 -12-2018. 

Οι αποζημιώσεις και οι ασφαλιστικές εισφορές των 
ασκούμενων φοιτητών Τ.Ε.Ι. βαρύνουν τον προϋπολο¬ 
γισμό του Δήμου Αγιάς του Νομού Λάρισας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 26 Νοεμβρίου 2018 
Οι Υπουργοί 

Παιδείας, Έρευνας 
Εσωτερικών και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρωτής Υπουργός 

Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ.ΦΙ 0/203397/Δ 1 (2) 

Λειτουργία Π αραρτή ματος Ν ηπιαγωγείου για το 
έτος 2018-2019. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3, παρ. 6 του ν. 1566/1985 
(ΦΕΚ 167/Α730-09-1985) «Δομή και Λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις», όπως τροποποιήθηκε με το άρθρο 73, παρ. 1 
περ. β του ν. 3518/2006 (ΦΕΚ 272/Α721 -12-2006) «Ανα¬ 
διάρθρωση των κλάδων του ταμείου συντάξεων μηχα¬ 


νικών και εργοληπτών δημοσίων έργων (ΤΣΜΕΔΕ) και 
ρύθμιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας». 

2. Τις διατάξεις του άρθρου 4, παρ. 10 του ν. 1566/1985 
(ΦΕΚ 167/τ.Α'/30-09-1985) «Δομή και Λειτουργία της 
πρωτοβάθμιας και δευτεροβάθμιας εκπαίδευσης και 
άλλες διατάξεις», όπως τροποποιήθηκε με το άρθρο 11 
παρ. 2 του ν. 1966/1991 (ΦΕΚ 147/Α726.09.2014) «Με¬ 
ταγραφές φοιτητών ΑΕΙ, σπουδαστών ΤΕΙ και άλλες δι¬ 
ατάξεις». 

3. Το άρθρο 59, παράγραφο 15 του ν. 3966/2011 (ΦΕΚ 
118 /Α724.11.2011) «Θεσμικό πλαίσιο των Πρότυπων 
Πειραματικών Σχολείων/Ίδρυση Ινστιτούτου Εκπαιδευ¬ 
τικής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

4. Τις διατάξεις του π.δ. 70/2015 (ΦΕΚ 114/2015/τ.Α') 
περί Μετονομασίας του Υπουργείου Πολιτισμού, Παιδεί¬ 
ας και Θρησκευμάτων σε Υπουργείο Παιδείας, Έρευνας 
και θρησκευμάτων. 

5. Τις διατάξεις του π.δ. 125/2016 με θέμα "Διορισμός 
Υπουργών, Αναπληρωτών Υπουργών και Υφυπουργών" 
(ΦΕΚ 210/τ.Α'/5-11-2016). 

6. Την με αριθμό 95260/Π «Διορισμός Αναπληρωτή 
Γενικού Γραμματέα στο Υπουργείο Παιδείας, Έρευνας 
και Θρησκευμάτων» υπουργική απόφαση (ΦΕΚ 211/ 
τ. Υ.Ο.Δ.Δ./13-06-2017) και την με αριθμό 114351/Α1 
υπουργική απόφαση μεταβίβασης δικαιώματος υπογρα¬ 
φής «Με εντολή Υπουργού» και «Με εντολή Υφυπουρ¬ 
γού» στον Αναπληρωτή Γενικό Γραμματέα του ΥΠ.Π.Ε.Θ. 
(ΦΕΚ 2381 /τ.Β'/12.07.2017). 

7. Το με αρ. πρωτ. Φ.2.1./18174/8-11-2018 έγγραφο 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Αττικής. 

8. Το έγγραφο με αρ. πρωτ. 11656/31-10-2018 της Δι¬ 
εύθυνσης Πρωτοβάθμιας Εκπαίδευσης Γ'Αθήνας και την 
υπ'αριθμ. 21/ 30-07-2018 πράξη του ΠΥΣΠΕ Γ'Αθήνας. 

9. Το με αρ. πρωτ. 20608/30-10-2018 έγγραφο του 
Δήμου Αγίων Αναργύρων - Καματερού. 

10. Την απόφαση 305/2018 του Δημοτικού Συμβουλί¬ 
ου του Δήμου Αγίων Αναργύρων - Καματερού. 

11. Την απόφαση 213/2018 της Οικονομικής Επιτρο¬ 
πής του Δήμου Αγίων Αναργύρων - Καματερού. 

12. Την απόφαση με αρ. πρωτ. 67899/23885/ 
10-09-2018 της Αποκεντρωμένης Διοίκησης Αττικής Γε¬ 
νικής Διεύθυνσης Εσωτερικής Λειτουργίας Διεύθυνσης 
Διοίκησης. 

13. Την απόφαση 178/2018 του Δημοτικού Συμβουλί¬ 
ου του Δήμου Αγίων Αναργύρων - Καματερού. 

14. Το έγγραφο με αρ. πρωτ. 29/30-10-2018 της Ενιαίας 
Σχολικής Επιτροπής Πρωτοβάθμιας Εκπαίδευσης. 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπολο¬ 
γισμού, σύμφωνα με τη με αρ. πρωτ. Φ.1 /Γ/496/196805/ 
Β1 Εισήγηση της Δ/νσηςΤακτικού Προϋπολογισμού και 
ΜΠΔΣ του ΥΠΠΕΘ, αποφασίζουμε: 

Εγκρίνεται για το σχολικό έτος 2018 - 2019 η λειτουρ¬ 
γία του Παραρτήματος του Νηπιαγωγείου: 








Τεύχος Β'5706/19.12.2018 

ΠΕΡΙΦΕΡΕΙΑΚΗ 

ΔΙΕΥΘΥΝΣΗ 

ΕΚΠΑΙΔΕΥΣΗΣ 

ΔΙΕΥΘΥΝΣΗ 

ΠΡΩΤΟΒΑΘΜΙΑΣ 

ΕΚΠΑΙΔΕΥΣΗΣ 

ΟΝΟΜΑΣΙΑ 

ΝΗΠΙΑΓΩΓΕΙΟΥ 

ΚΩΔΙΚΟΣ ΣΧΟΛΕΙΟΥ 

ΠΑΡΑΡΤΗΜΑ 

ΑΤΤΙΚΗΣ 

Γ'ΑΘΗΝΑΣ 

Ιο ΝΗΠΙΑΓΩΓΕΙΟ 
ΚΑΜΑΤΕΡΟΥ 

9050258 

ΔΗΜΟΣ ΑΓΙΩΝ 
ΑΝΑΡΓΥΡΩΝ - 
ΚΑΜΑΤΕΡΟΥ 


Η απόφαση αυτή να δημοσιευθεί στην Εφημερίδα της Κυβερνήσεως 


Μαρούσι, 26 Νοεμβρίου 2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 54113/4651 (3) 

Δωρεάν παραχώρηση κατά χρήση ακινήτου στον 
Οργανισμό Βρεφονηπιακής, Παιδικής και οικογε¬ 
νειακής μέριμνας (Ο.ΒΡΕ.Π.Ο.Μ) του Δήμου Θεσ¬ 
σαλονίκης για τη στέγαση Δημοτικού παιδικού 
Σταθμού. 

Η ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 3 του άρθρου 47 του ν. 
4386/2016 (Α' 83) «Ρυθμίσεις για την έρευνα και άλλες 
διατάξεις», όπως αυτές τροποποιήθηκαν με την παρά¬ 
γραφο 1 του άρθρου 44 του ν. 4554/2018 (ΑΊ 30) «Ασφα¬ 
λιστικές και συνταξιοδοτικές ρυθμίσεις - Αντιμετώπιση 
της αδήλωτης εργασίας - Ενίσχυση της προστασίας των 
εργαζομένων - Επιτροπεία ασυνόδευτων ανηλίκων και 
άλλες διατάξεις». 

2. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το πρώτο άρθρο του π.δ. 63/2005 
(Α' 98). 

3. Τιςδιατάξειςτου π.δ. 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουρ¬ 
γών». 

4. Τις διατάξεις του π.δ. 134/2017 (Α' 168) «Οργανι¬ 
σμός Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης», όπως τροποποιήθηκε και 
ισχύει. 

5. Την αριθμ οικ. Δ13/οικ.53066/2641/10.10.2018 πρό¬ 
ταση του Γενικού Γραμματέα Κοινωνικής Αλληλεγγύης. 

6. Την αριθμ. 47551 /Δ2/4742/28.9.2018 γνωμοδότηση 
της Δ/νσης Προμηθειών και Μέριμνας του Υπουργείου 
Εργασίας Κοινωνικής Ασφάλισης και Κοινωνικής Αλλη¬ 
λεγγύης. 

7. Το αριθμ. πρωτ. 39974/13.7.2018 έγγραφο της Απο¬ 
κεντρωμένης Διοίκησης Μακεδονίας - Θράκης με τα συ¬ 
νημμένα σε αυτό στοιχεία, καθώς και την αριθμ. 85/2018 
απόφαση του Δ.Σ. του Οργανισμού Βρεφονηπιακής, 
Παιδικής και οικογενειακής μέριμνας (Ο.ΒΡΕ.Π.Ο.Μ) του 
Δήμου Θεσσαλονίκης στην από 22.5.2018 συνεδρίασή 
του (ΑΔΑ:9ΨΞ0ΟΞΕΞ-067). 


8. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού. 

9. Την ανάγκη αποτελεσματικής αντιμετώπισης των 
αναγκών του Δήμου Θεσσαλονίκης, δεδομένου ότι με 
την παραχώρηση του ακινήτου διατηρείται ο κοινωφε¬ 
λής χαρακτήρας αυτού, αποφασίζουμε: 

1. Τη δωρεάν παραχώρηση κατά χρήση ακινήτου 
(περιβάλλοντα χώρου και κτιρίου) στον Οργανισμό 
Βρεφονηπιακής, Παιδικής και οικογενειακής μέριμνας 
(Ο.ΒΡΕ.Π.Ο.Μ) του Δήμου Θεσσαλονίκης, το οποίο περι¬ 
λαμβάνεται στον πίνακα Αδιάθετων -Υπόλοιπων Ακινή¬ 
των της Π.Ε. Θεσσαλονίκης, κατ'εφαρμογή του άρθρου 
47 του ν. 4386/2016 και ειδικότερα με τα κάτωθι στοιχεία: 

Ακίνητο, κείμενο εντός του Ο.Τ. Γ310 του σχεδίου πό- 
λεως του Δήμου Θεσσαλονίκης στο συνοικισμό «Άνω 
Τούμπας», συνολικής επιφάνειας 2.390,31 μέτρων τε¬ 
τραγωνικών με προσόψεις επί των οδών Ολυμπίας 10, 
Παυσίλιπου και πεζόδρομο πλάτους πέντε (5) μέτρων 
με υφιστάμενο κτίσμα (τύπου ΤΟΛ) επιφάνειας 345,48 
μέτρων τετραγωνικών, ενώ εμπίπτει εντός ευρύτερης 
έκτασης (γεωτεμαχίου) εμβαδού 7.300,81 μέτρων τετρα¬ 
γωνικών με ΚΑΕΚ 190446935001/0/0. 

Το εν λόγω οικόπεδο σύμφωνα με το 16.4.1984 Πολε- 
οδομικό Διάταγμα ρυμοτομίας (Δ'382) περί «αναθεώρη¬ 
σης του ρυμοτομικού σχεδίου των Δήμων Θεσσαλονίκης, 
Πυλαίας και Τριανδρίας στο Συνοικισμό Άνω Τούμπας....» 
χαρακτηρίστηκε σε χώρο Δημοτικού παιδικού σταθμού. 

2. Η ως άνω παραχώρηση γίνεται με τις εξής προϋ¬ 
ποθέσεις: 

Α.) Η χρονική διάρκεια της παραχώρησης ορίζεται εις 
το διηνεκές. Ως χρόνος ενάρξεως αυτής ορίζεται η ημε¬ 
ρομηνία δημοσιεύσεως της παρούσας απόφασης στην 
Εφημερίδα της Κυβερνήσεως. 

Β.) Το παραχωρούμενο ακίνητο θα χρησιμοποιηθεί 
για τη στέγαση και λειτουργία του Δημοτικού Παιδικού 
Σταθμού Άνω Τούμπας. 

Γ.) Απαγορεύεται η αλλαγή της χρήσης και η χρησι¬ 
μοποίηση του παραχωρούμενου χώρου από τον Ορ¬ 
γανισμό Βρεφονηπιακής, Παιδικής και οικογενειακής 
μέριμνας (Ο.ΒΡΕ.Π.Ο.Μ) του Δήμου Θεσσαλονίκης, για 
σκοπό διαφορετικό από αυτόν για τον οποίο παραχω- 
ρείται. 

Δ.) Ο Οργανισμός για την υλοποίηση των σκοπών της 
παραχώρησης, υποχρεούται να λαμβάνει από τις αρμό¬ 
διες Αρχές, όλες τις κατά Νόμο απαιτούμενες άδειες και 
εγκρίσεις καθώς επίσης να λαμβάνει τα κατάλληλα μέτρα 
κατά την υλοποίηση των έργων και να τηρεί όλους τους 
κανόνες ασφαλείας όπως εκάστοτε ισχύουν, σύμφωνα 
με την κείμενη νομοθεσία. 

Ε.) Απαγορεύεται η κατάληψη άλλων χώρων γύρω 
από το παραχωρούμενο ακίνητο και η τοποθέτηση σε 
αυτό μηχανημάτων εύφλεκτων ή εκρηκτικών υλών ή 
αντικειμένων, που μπορεί να βλάψουν το ακίνητο ή να 
ρυπαίνουν σοβαρά το περιβάλλον. 

ΣΤ.) Επισημαίνεται ότι από την ημερομηνία δημοσιεύ- 
σεως της απόφασης παραχώρησης το Υπουργείο Εργα¬ 
σίας, Κοινωνικής Ασφάλισης και Κοινωνικής Αλληλεγγύ¬ 
ης δεν βαρύνεται με οποιαδήποτε δαπάνη σχετικά με το 
εν λόγω ακίνητο,ενώ οι όποιες απαιτούμενες εργασίες θα 
επιβαρύνουν εξ ολοκλήρου τον Οργανισμό Βρεφονηπια¬ 
κής, Παιδικής και οικογενειακής μέριμνας (Ο.ΒΡΕ.Π.Ο.Μ) 
του Δήμου Θεσσαλονίκης. 

Ζ.) Ο Οργανισμός έχει την αποκλειστική διοικητική, 
ποινική και αστική ευθύνη, για κάθε ζημία ή ατύχημα 
που τυχόν προκληθεί από την δραστηριότητα του στον 
παραχωρούμενο χώρο καθώς και από την μη τήρηση 
των υποχρεώσεών του. 

Η.) Σε περίπτωση μητήρησηςτων ανωτέρων προϋποθέ¬ 
σεων η χρήση των ως άνω ακινήτων επιστρέφει στη Γενική 
Διεύθυνση Κοινωνικής Αλληλεγγύης του Υπουργείου Εργα¬ 
σίας, Κοινωνικής Ασφάλισης και Κοινωνικής Αλληλεγγύης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2018 

Η Υπουργός 

ΕΥΤΥΧΙΑ ΑΧΤΣΙΟΓΛΟΥ 


Αριθμ. 2790/174311 (4) 

Έγκριση της 661/2018 απόφασης Δημοτικού 
Συμβουλίου Δήμου Βόλου, περί μονοδρόμησης 
της οδού Θαλής από Κ. Καρτάλη έως Ελ. Βενιζέ- 
λου του Δ. Βόλου. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ107 Α') «Διοίκη¬ 
ση, οργάνωση, στελέχωση της Περιφέρειας, ρύθμιση θε¬ 
μάτων για τη Τοπική Αυτοδιοίκηση και άλλες διατάξεις». 

2. Το ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης Πρό¬ 
γραμμα Καλλικράτης». 

3. Το ν. 2696/1999 (ΦΕΚ 57 Α') που αφορά στην κύρωση 
του Κώδικα Οδικής Κυκλοφορίας, (ΚΟΚ), όπως τροποποι¬ 
ήθηκε και ισχύει, και ιδίως το άρθρο 52 όπως αντικατα- 
στάθηκε με την παρ. 9 του αρθρ. 48 του ν. 4313/2014 
(ΦΕΚ 261 Α'/17-12-2014). 


4. Το άρθρο 109 του ν. 2696/1999 (ΦΕΚ 57/Α7 
23.03.1999) περί Δημοσίευσης Αποφάσεων που εκδίδο- 
νται κατ'εξουσιοδότηση του Κώδικα Οδικής Κυκλοφο¬ 
ρίας, στην Εφημερίδα της Κυβερνήσεως. 

5. Το π.δ. 138/2010 (ΦΕΚ 231 /Α') «Οργανισμός της Απο¬ 
κεντρωμένης Διοίκησης Θεσσαλίας Στερεάς Ελλάδας». 

6. Το υπ' αριθμ. 15109/13.05.2013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

7. Τις υπ'αριθμ. 1115/2012,49/2012 και 819/2013 απο¬ 
φάσεις του Συμβουλίου της Επικράτειας. 

8. Την υπ'αριθμ. πρωτ. οικ. 11181/136302/28.08.2017 
(ΑΔΑ: 6Δ5ΕΟΡ10-ΩΩ3) απόφαση του Συντονιστή 
της Αποκεντρωμένης Διοίκησης Θεσσαλίας Στερε¬ 
άς Ελλάδας με θέμα: «Τροποποίηση - συμπλήρωση 
της υπ' αριθμ. 9663/97430/2-9-2013 απόφασης της 
Γ.Γ.Α.Δ.Θ.-Στ. Ελ., όπως τροποποιήθηκε με την υπ'αριθμ. 
1122/9732/28.1.2014 απόφαση, αναφορικά με την άσκη¬ 
ση αρμοδιότητας σύμφωνα με τα άρθρα 52 και 52 Α του 
ν. 2696/1999, όπως ισχύει». 

9. Την υπ'αριθμ. 13917/15-05-17 απόφαση Υπ. Εσω¬ 
τερικών (ΦΕΚ 250/ΥΟΔΔ/26-5-17) περί διορισμού του 
Νικολάου Ντίτορα του Ευαγγέλου ως Συντονιστή της 
Αποκεντρωμένης Διοίκησης Θεσσαλίας - Στερεάς Ελ¬ 
λάδας. 

10. Τις διατάξεις του αρθρ. 56 του ν. 4257/2014 (ΦΕΚ 
93 Α') «Επείγουσες Ρυθμίσεις αρμοδιότητας Υπουργείου 
Εσωτερικών». 

ΙΙ.Τηνπαρ. 1 και 6 του άρθρο 20 του 2696/1999 (ΦΕΚ 
57/Α723.03.1999), περί ορίων ταχύτητας αρμοδιότητας 
Τεχνικών Υπηρεσιών των Οργανισμών Τοπικής Αυτο¬ 
διοίκησης. 

12. Το υπ' αριθμ. πρωτ. 2874/173392/18-11 -2013 έγ¬ 
γραφο της Γ.Γ. Αποκεντρωμένης Διοίκησης Θεσσαλίας 
Στερεάς Ελλάδας με θέμα: "Διευκρινίσεις - Οδηγίες περί 
Εγκρίσεων Κυκλοφοριακών Ρυθμίσεων οδικών δικτύων 
στους ΟΤΑ και στους χερσαίους χώρους λιμένων". 

13. Το με αρ. πρωτ. Δ.Ο.Υ./277/Φ.252/26-3-2018 έγ¬ 
γραφο του Υπουργείο Υποδομών και Μεταφορών περί 
καθορισμού διαδικασίας έγκρισης και εφαρμογής των 
μέτρων ρύθμισης κυκλοφορίας. 

14. Το με αρ. πρωτ. 2890/168219/22-10-2018 (αρ. 
πρωτ. ΔΙ.ΠΕ.ΧΩ.ΣΧ. 2790/174311/25-10-2018) έγγραφο 
της Δ/νσης Διοίκησης της Γεν. Δ/νσης Εσωτερικής Λει¬ 
τουργίας της Αποκεντρωμένης Διοίκησης, με τον οποίο 
μας διαβιβάστηκε ως «νόμιμη» η υπ' αρ. 661 /2018 ΟΜΟ¬ 
ΦΩΝΗ απόφαση Δ.Σ. Βόλου (ΑΔΑ: ΨΟΖ4Ω96-ΑΣΑ), με 
τα συνημμένα της για τις συγκεκριμένες κυκλοφοριακές 
ρυθμίσεις. 

15. Με την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώς από την αρμόδια υπηρεσία του Δήμου 
Βόλου και συμβάλλουν στην εξυπηρέτηση των πολιτών 
και στη βελτίωση των κυκλοφοριακών συνθηκών της 
περιοχής, αποφασίζουμε: 

Την έγκριση των μέτρων ρύθμισης κυκλοφορίας της 
υπ'αριθμ. 661/2018 απόφασηςτου Δημοτικού Συμβου¬ 
λίου του Δήμου Βόλου που αφορά: 

Ι.Την μονοδρόμηση της οδού Θαλή από την οδό Κ. 
Καρτάλη έως την οδό Ελ. Βενιζέλου με φορά από την 
πρώτη προς τη δεύτερη. 

2. Την εκατέρωθεν απαγόρευση στάσης και στάθμευ¬ 
σης οχημάτων (Ρ-40) στην οδό Θαλή μεταξύ των οδών 
Ελ. Βενιζέλου και Κ. Καρτάλη. 

Η εν λόγω έγκριση χορηγείται με τις εξής προϋποθέ¬ 
σεις: 

1. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

2. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

3. Τα μέτρα που λαμβάνονται με την παρούσα από¬ 
φαση να ισχύουν από την τοποθέτηση των οικείων πι¬ 
νακίδων σήμανσης, εκτός αν κατά το χρόνο ισχύος των 
μέτρων αυτών η κυκλοφορία ρυθμίζεται από στελέχη 
της αρμόδιας Αστυνομικής Αρχής. 

4. Οι τοποθετούμενες πινακίδες σήμανσης πρέπει να 
είναι κατασκευασμένες και τοποθετημένες σύμφωνα με 
τις σχετικές προδιαγραφές του Υπουργείου Υποδομών, 
Μεταφορών και Δικτύων, όπως και τα υλικά και η εφαρ¬ 
μογή της οριζόντιας σήμανσης. 

5. Με την παρούσα απόφαση δεν νομιμοποιούνται 
τυχόν παράνομες ενέργειες. 

6. Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

7. Να τηρούνται απαρέγκλιτα τα όσα εγκρίθηκαν με 
την υπ'αριθμ. 661/2018 απόφαση του Δημοτικού Συμ¬ 
βουλίου Βόλου. 

8. Το παρόν έγγραφό μας δεν υποκαθιστά απαιτού- 
μενες άλλες εγκρίσεις ή άδειες που πρέπει να ληφθούν 
για την υλοποίηση των εν λόγω κυκλοφοριακών ρυθ¬ 
μίσεων. 

Η ασφάλεια οδικής κυκλοφορίας, οι απαραίτητες ση¬ 
μάνσεις και η ενημέρωση των πολιτών που άπτονται 
των παραπάνω κυκλοφοριακών ρυθμίσεων αποτελούν 
μέριμνα κι ευθύνη του Δήμου Βόλου. 

Κατά της απόφασης αυτής μπορεί να ασκηθεί προσφυ¬ 
γή από οποιονδήποτε έχει έννομο συμφέρον ενώπιον 
του Υπουργού Υποδομών, Μεταφορών και Δικτύων μέσα 
σε διάστημα τριάντα (30) ημερών από τη λήψη της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 26 Νοεμβρίου 2018 

Ο Συντονιστής 

Αποκεντρωμένης Διοίκησης 

ΝΙΚΟΛΑΟΣ ΝΤΙΤΟΡΑΣ 


Αριθμ. 4193 _ (5) 

Καθιέρωση της υπερωριακής εργασίας για το 1 ο 
εξάμηνο του έτους 2019 για την υλοποίηση του 
εγκεκριμένου έργου «ΟΚΕΕΝΡΟΙΝΤ-ΜΟΒ: Λει¬ 
τουργία Κινητού Πράσινου Σημείου στη διασυ¬ 
νοριακή περιοχή Ελλάδας - Αλβανίας και ενίσχυ¬ 
ση των δράσεων πρόληψης και ανακύκλωσης» 
και ακρωνύμιο :"ΘΡΕΕΝΡΟΙΝΤ-ΜΟΒ"». 

Ο ΔΗΜΑΡΧΟΣ ΝΕΣΤΟΡΙΟΥ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010 

2. Τις διατάξεις του άρθρου 48 του ν. 3584/2007 

3. Τις διατάξεις του άρθρου 20 του ν. 4354/2015 

4. Την υπ' αριθ. 2/1015 /ΔΕΠ/05.01.2016 Εγκύκλιο του 
Υπουργείου Οικονομικών. 

5. Τον αριθμό των υπηρετούντων υπαλλήλων στο 
Δήμο. 

6. Το γεγονός ότι για το 1 ο εξάμηνο του έτους 2019, 
απαιτείται το προσωπικό του Δήμου να απασχοληθεί 
υπερωριακά και πέραν του κανονικού ωραρίου εργασίας 
για την υλοποίηση της εγκεκριμένης πράξης του έργου 
«ΟΒΕΕΝΡΟΙΝΤ-ΜΟΒ: Λειτουργία Κινητού Πράσινου Ση¬ 
μείου στη διασυνοριακή περιοχή Ελλάδας - Αλβανίας 
και ενίσχυση των δράσεων πρόληψης και ανακύκλωσης» 
και ακρωνύμιο:"ΟΚΕΕΝΡΟΙΝΤ-ΜΟΒ"»του προγράμματος 
ΕΛΛΑΔΑ - ΑΛΒΑΝIΑ 2014-2020. 

7. Το γεγονός ότι κατά την διάρκεια του 1ου εξαμήνου 
του έτους 2019 προκύπτουν, ενδεικτικά, οι παρακάτω 
έκτακτες ή επείγουσες ανάγκες: 

• Διοργάνωση και συμμετοχή εκδηλώσεων που αφο¬ 
ρούν τις εγκεκριμένες πράξεις. 

• Σύνταξη εγγράφων, αποφάσεων, καταστάσεων, κατα¬ 
λόγων, κ.λπ., που έχουν σχέση με τις πράξεις. 

• Σύνταξη μελετών, τευχών δημοπράτησης, προϋπο¬ 
λογισμών, απολογισμών και σύνταξη - συγκέντρωση 
δικαιολογητικών χρηματικών ενταλμάτων, κ.λπ. οικο¬ 
νομικά θέματα. 

• Διαδικασίες παραλαβής των υπηρεσιών και προμη¬ 
θειών που εκτελούνται από τρίτους. 

■ Σύνταξη εγγράφων, πινάκων, καταστάσεων, επι¬ 
στολών, αλληλογραφίας κ.λπ. θεμάτων προσωπικού, 
μισθοδοσίας, προκηρύξεις, ενημέρωση ηλεκτρονικού 
μητρώου πράξεων, κ.λπ. 

• Όλες τις ενέργειες αποστολής αρχείων στην Ενιαία 
Αρχή Πληρωμών, 

■ την συμμετοχή στις εκδηλώσεις των εταίρων στην 
Ελλάδα και στο Εξωτερικό 

8. Ότι η δαπάνη που θα προκόψει από την ως άνω απα¬ 
σχόληση θα ανέλθει στο ποσό των 1.350,00 ευρώ και θα 
αντιμετωπιστεί από τις πιστώσεις του ΚΑ: 10.6012.02 του 
προϋπολογισμού του Δήμου , οικονομικού έτους 2019, 
αποφασίζουμε: 

1. Εγκρίνουμε την υπερωριακή απασχόληση δύο (2) 
υπαλλήλων κατηγορίαςΤΕ ΜΗΧΑΝΙΚΩΝ, μονίμων υπαλ¬ 
λήλων του Δήμου, κατά το 1 ο εξάμηνο του έτους 2019, 
για 20 ώρες ανά υπάλληλο μηνιαίως, με την προβλεπό- 
μενη από το Νόμο αποζημίωση, για την κάλυψη των 
προμνημονευμένων υπηρεσιακών αναγκών του Δήμου. 

Η κατανομή των ωρών απασχόλησης του προσωπι¬ 
κού, ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Νεστόριο, 26 Νοεμβρίου 2018 
Ο Δήμαρχος 
ΠΑΣΧΑΛΗΣ ΓΚΕΤΣΙΟΣ 


Αριθμ. απόφ. 37/2018/ 19.11.2018 (6) 

Έγκριση υπερωριακής - απογευματινής απασχό¬ 
λησης προσωπικού του Οργανισμού Κοινωνικής 
Μέριμνας και Παιδείας, για το Α' εξάμηνο έτους 
2019. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΝΠΔΔ «ΟΡΓΑΝΙΣΜΟΣ ΚΟΙΝΩΝΙΚΗΣ 

ΜΕΡΙΜΝΑΣ ΚΑΙ ΠΑΙΔΕΙΑΣ» ΤΟΥ ΔΗΜΟΥ ΘΗΡΑΣ 

Αφού έλαβε υπόψη: 

1 .Την εισήγηση της Προέδρου, στην οποία αναφέρεται 

«Για τις έκτακτες, επείγουσες και εποχικές ανάγκες των 
υπηρεσιών του Οργανισμού μας, που τυχόν θα προκό¬ 
ψουν εντός του Β' εξαμήνου του έτους 2018 και οι οποίες 
για να αντιμετωπιστούν, επιβάλλουν την απασχόληση 
προσωπικού πέραν του κανονικού ωραρίου εργασίας, 
τις απογευματινές δηλαδή ώρεςτων εργασίμων ημερών 
(Δευτέρα - Παρασκευή) και μέχρι την 22η ώρα και που 
κατά πρόβλεψη είναι οι παρακάτω: 

Η αντιμετώπιση των αυξημένων αναγκών των Διοικη¬ 
τικών - Οικονομικών Υπηρεσιών, των Παιδικών Σταθμών 
και της Καθαριότητας. 

Την ανάγκη για την καθιέρωση με αμοιβή, εργασίας, 
πέραν των ωρών υποχρεωτικής απασχόλησης (υπερω- 
ριακής απασχόλησης), προσωπικού του Οργανισμού 
Κοινωνικής Μέριμνας και Παιδείας για την αντιμετώ¬ 
πιση εποχικών, έκτακτων ή επειγουσών υπηρεσιακών 
αναγκών μέχρι εκατόν είκοσι (120) ωρών, για το Α' 
εξάμηνο του 2019, για έκαστο από τους ακόλουθους 
υπαλλήλους και στελέχη, κατά αριθμό, κλάδο και ει¬ 
δικότητα: 

- έναν (1) υπάλληλο Μόνιμο, ΠΕ ΝΗΠΙΑΓΩΓΟΣ 

-τρεις (3) υπαλλήλους Μόνιμους,ΤΕ ΒΡΕΦΟΝΗΠΙΟ- 

ΚΟΝΟΜΙΑΣ 

- δύο (2) υπαλλήλους Μόνιμους, ΔΕ ΒΡΕΦΟΚΟΜΟΙ 


- έναν (1) υπάλληλο Μόνιμο, ΥΕ ΠΡΟΣΩΠΙΚΟ ΚΑΘΑ¬ 
ΡΙΟΤΗΤΑΣ 

- έναν (1) υπάλληλο Μόνιμο, ΔΕ 29 ΟΔΗΓΟ 

- έναν (1) υπάλληλο Μόνιμο, ΔΕ 32 ΜΑΓΕΙΡΑ». 

2. Τις διατάξεις του ν. 3463/06 (ΦΕΚ Α' 114/2006) «Ο 
Νέος Δημοτικός και Κοινοτικός Κώδικας». 

3. Τις διατάξεις του ν. 3852/2010 (ΦΕΚ 87/Α707.06.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

4. Τις διατάξεις των άρθρων 48 και 49 του ν. 3584/2007 
(ΦΕΚ 143/τ.Α'/28-6-2007) «Κώδικας Κατάστασης Δημο¬ 
τικών και Κοινοτικών Υπαλλήλων». 

5. Τις διατάξειςτου άρθρου 20 του ν. 4354/2015 «Απο¬ 
ζημίωση για εργασία καθ' υπέρβαση του υποχρεωτικού 
ωραρίου - Αποζημίωση για εργασία προς συμπλήρωσή 
του υποχρεωτικού ωραρίου», ΦΕΚ 176/Α716-12-2015, 
αποφασίζει ομόφωνα: 

1. Καθιερώνουμε και εγκρίνουμε την υπερωριακή 
απασχόληση ,πέραν του κανονικού ωραρίου, κατά τις 
απογευματινές ώρεςτων εργάσιμων ημερών (Δευτέρα 
έως και Παρασκευή) και μέχρι την 22η ώρα, για το Α' 
εξάμηνο του έτους 2019 και μέχρι είκοσι (20) ώρες μηνι- 
αίως, για τους παρακάτω υπαλλήλους του Οργανισμού 
Κοινωνικής Μέριμνας και Παιδείας Δήμου Θήρας: 

** 1 ΤΕ Βρεφονηπιοκομίας έως 120 ώρες κόστος 
1.135,82 € 

** 1 ΠΕ Νηπιαγωγός έως 120 ώρες κόστος 1.010,85 € 

** 2 ΤΕ Βρεφονηπιοκομίας (έως 60 ώρες η κάθε μία) 
κόστος 1.135,82 € 

** 2 ΔΕ Βρεφοκόμων Παιδοκόμων (έως 60 ώρες η κάθε 
μία) κόστος 819,40 € 

** 1 ΥΕ Προσωπικό Καθαριότητας (έως 60 ώρες) κό¬ 
στος 674,47 € 

** 1 ΔΕ Οδηγών (έως 60 ώρες) κόστος 394,81 € 

** 1 ΔΕ Μαγείρων (έως 60 ώρες) κόστος 375,37 € 

Δηλαδή συνολικά για 9 υπαλλήλους μας με συνολικό 
κόστος υπερωριών: 5.546,54 ευρώ συμπεριλαμβανο¬ 
μένων και των εργοδοτικών ασφαλιστικών εισφορών. 

2. Από την εφαρμογή της παρούσης θα προκληθεί δα¬ 
πάνη ύψους 5.546,54 ευρώ, σε βάρος του προϋπολογι¬ 
σμού έτους 2019, του Οργανισμού Κοινωνικής Μέριμνας 
και Παιδείας Δήμου Θήρας στον οποίο έχουν εγγράφει 
οι σχετικές πιστώσεις στους Κ.Α. 15.6012 και 15.6051. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος 
ΟΛΓΑ ΓΡΑΒΑΝΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























